stanford-oval/wikipedia huggingface dataset:
סוס בלגי
הערות שוליים

↑  Baird J.D. et al., Junctional epidermolysis bullosa in Belgian draft horses. Proceedings of the 49th Annual Convention of the American Association of Equine Practitioners, New Orleans, Louisiana, USA, 21-25 November 2003
↑  By-Laws of the Belgian Draft Horse Corporation of America
סוס בלגי שחור
סוס בלגי עם רסן ללא מֶתֶג
סוס בלגי בצבע ערמון כהה עם רעמה כהה
ספרטן

.
| --- | --- |

כרזת הסרט בארצות הברית
 בימוי:  דייוויד מאמט 
 הופק בידי:  דייוויד ברגשטיין, משה דיאמנט, ארט לינסון, אלי שמחה
 תסריט:  דייוויד מאמט 
 עריכה:  ברברה טוליבר 
 שחקנים ראשיים:  ואל קילמר, ויליאם ה. מייסי, דרק לוק, משה איבגי, אד אוניל, קריסטן בל, ארון סטנפורד
 מוזיקה:  מרק אישם 
 צילום:  ג'ון רויז אנצ'יה 
 מדינה:  ארצות הברית
 חברת הפקה:  Franchise Pictures 
 חברה מפיצה:  אולפני האחים וורנר
 שיטת הפצה:  וידאו על פי דרישה 
 הקרנת בכורה:  ארצות הברית 31 בינואר 2004
 משך הקרנה:  106 דק' 
 שפת הסרט:  אנגלית 
 סוגה:  סרט ריגול, סרט פשע, סרט דרמה, סרט מתח פוליטי 
 תקציב:  23 מיליון דולר
 הכנסות:  8,112,712 מיליון דולר
 אתר רשמי
 דף הסרט ב־IMDb
 
ספרטן (באנגלית: Spartan) הוא סרט מתח ופעולה אמריקאי משנת 2004 בכיכובם של ואל קילמר, ויליאם ה. מייסי, אד אוניל, דרק לוק, ארון סטנפורד ומשה איבגי.
עלילה

עלילת הסרט מתרחשת לאחר פיגועי 11 בספטמבר, כאשר רוברט סקוט, רב-סמל בסיירת חיל הנחתים בעברו, המשמש כבוחן במבחני המיון ליחידת כוח דלתא, נדרש לחקור את פרשת חטיפתה של לורה ניוטון, בתו של הנשיא האמריקני. יחד עם קרטיס, שותפו הצעיר, הוא חושף רשת ניצול ועבדות קונספירטיבית שמתעוררת סביב סיפור חטיפתה של לורה. חקירתם של סקוט וקרטיס נתקלת כבר בתחילת הדרך בהתנגדות ומכשולים פרי מוחם של אנשי פוליטיקה מושחתים, ונפסקת בפתאומיות בשל דיווחי התקשורת על מותה המפתיע של לורה. על סמך הידיעה החדשותית, סקוט חוזר לחיי השגרה וממתין למשימה החדשה, אך קרטיס אינו מוכן לנוח עד שיחשוף את האמת. השניים מוצאים עצמם מתמודדים אל מול אויבים מבית ופרשת שחיתות בדרגי הממשל הגבוהים ביותר.
הערות שוליים

↑  סרטי השבוע, באתר הארץ, 6 בספטמבר 2005.
סוס היער השחור

| --- | --- |

 מצב שימור:  בסכנת הכחדה
 ארץ מוצא:  גרמניה
 תפוצה:  באדן-וירטמברג
 שימושים:  משיכת כרכרות ורכיבה
 תכונות
 משקל:  500–600 ק"ג
 גובה:  זכר: 150–160 ס"מ  נקבה: 148–156 ס"מ
סוס היער השחור הוא גזע גרמני בסכנת הכחדה של סוס דראפט (draft horse) קל עד בינוני מהיער השחור.
היסטוריה

גידול סוסים ביער השחור – במה שהיום באדן-וירטמברג – מתועד מתחילת המאה החמש עשרה.
אגודת הגזעים, Schwarzwälder Pferdezuchtgenossenschaft, הוקמה בשנת 1896 עבור גזע זה והוקמה מחדש בשנת 1990 לאחר סגירתה.
לפי הספירה האחרונה אוכלוסיית סוסי היער השחור כוללת כ-90 סוסי הרבעה (זכרים) ו-1,100 סוסות (נקבות).
מאפיינים

סוס היער השחור תמיד בעל רעמה בהירה ופרווה (מעיל פרווה) בגווני ערמון הנָעִים בין ערמון בהיר לכהה, בפרטים מסוימים הפרווה כהה ונדמה שהיא שחורה. צווארו קצר וחזק, ראשו קצר, כתפיו משופעות, גופו שרירי, רגליו ללא נוצות (פרווה ארוכה יותר בחלק התחתון של הרגל) ופרסותיו רחבות.
שימושים

סוס זה נועד במקור להיות סוס עבודה, הוא משמש כיום למשיכת כרכרות ולרכיבה.
הערות שוליים

↑  Das Schwarzwälder Kaltblutpferd, Schwerpunkt - Pferde
Gesellschaft zur Erhaltung alter und gefährdeter Haustierrassen e.V. (GEH) (בגרמנית)
ספרטה אנד קיי

מועדון כדורסל הנשים ספרטה אנד קיי (ברוסית: Спарта&К) מהעיר וידנוי במחוז מוסקבה נודע בעבר כמועדון כדורסל הנשים של ספרטק מוסקבה והוא נחשב למועדון כדורסל הנשים הטוב ביותר באירופה כשברשותו ארבע זכיות רצופות ביורוליג.
האות "K" בשם הקבוצה היא לזכר שבתאי קלמנוביץ' שהקבוצה הייתה בבעלותו.
היסטוריה

הקבוצה הוקמה לראשונה עוד בשנת 1949, אולם לא הגיעה להצלחות משמעותיות, למעט זכייה באליפות מקומית אחת בשנת 1978, 7 פעמים הקבוצה הגיעה למקום השני ו-4 פעמים למקום השלישי. במקביל, המועדון השתתף במפעלים אירופיים ו-3 פעמים זכה בגביע רונקטי.
בשנת 2005 הוקמה שוב (לאחר שיתוק של כמה שנים בעקבות קשיים פיננסיים) תחת השם "ספרטק מוסקבה" והייתה לחלק מאגודת הספורט של ספרטק מוסקבה, בשנת 2009 הוענק לקבוצה שמה הנוכחי. הקבוצה נקראת ספרטה אנד קיי, כאשר קיי מתייחס לקלמנוביץ' - לזכר בעלי הקבוצה לשעבר שבתאי קלמנוביץ' שנרצח ברכבו במוסקבה.
ב-2011 הקבוצה, הובסה לראשונה בגמר היורוליג, וסיימה כסגנית המפעל לאחר שהפסידה לקבוצת אבנידה הספרדית. בעונת 2019/2020 העפילה לשלב שמינית גמר יורוקאפ נשים, ברם בעונת 2020/2021 הודחה בשלב 16 האחרונות בטורניר.
תארים

אלופת היורוליג (4): 2007, 2008, 2008, 2010
גמר היורוליג (1): 2011
מחזיקת יורוקאפ (1): 2006
מחזיקת הסופרקאפ האירופי (2): 2006, 2010
אלופת רוסיה (2): 2007, 2008
אלופת ברית המועצות (1): 1978
סירת הלקיט

סירת הגלימה של הלקיט
אובדן סירות הקנו של משלחת קופרמיין בסערה המריץ את הלקיט לחפש אחר כלי שיט חלופי, חסון יותר מסירות העץ המסורתיות, שניתן לטלטלו בקלות.
סירת הגלימה של הלקיט. כשקופלה שימשה כגלימה וכשנפרשה – כסירה מתנפחת.
סירת הלקיט לשני אנשים, עם וללא כיסוי הקנבס שלה.
סירת הלקיט לשני אנשים מקופלת ומאוחסנת בתרמיל גב, עם מקל ההליכה-ידית המשוט והמטרייה-מפרש הנלווים לה.
סירת הלקיט לשני אנשים.
סירת הֶלְקִיט (באנגלית: Halkett boat) היא סירה מתנפחת קלת-משקל שהמציא לפטננט פיטר הלקיט (1820-1885) בשנות הארבעים של המאה התשע־עשרה. הלקיט חיפש פתרון לקשיי התנועה באזור הארקטי של קנדה בדמות סירה שתהייה קלה דיה לנשיאה בשטח קשה למעבר ובה בעת חסונה מספיק כדי לעמוד בתנאי מזג האוויר הקיצוני.
הסירה הראשונה שתכנן ובנה הייתה סירה מתנפחת ומתקפלת עשויה בד מוספג בגומי. כשרוקנה מאוויר ניתן היה להתעטף בגוף הסירה כגלימה, כשהמשוט משמש מקל הליכה והמפרש כמטרייה. אחריה בנה הלקיט סירה לשני אנשים, שממדיה הקטנים איפשרו להכניסה לתוך תרמיל גב, וכאשר הוצא ממנה האוויר שימשה כשמיכה אטימה למים. למרות שהמצאתו זכתה לשבחים מפי חוקרי ארצות קנדיים, נמצאו לה קונים מעטים בלבד. הלקיט לא הצליח לשכנע את הצי המלכותי הבריטי לרכוש סירות אלו עבור אוניותיו, ומאמציו לשווקן כסירות לדיג ולציד ברווזים גם הם נכשלו. ככל הידוע, מכל הסירות שבנה שרדו רק שתיים: סירתו של חוקר הארצות ג'ון ריי, וזו הנמצאת באוסף מוזיאון חברת מפרץ הדסון במוזיאון מניטובה.
פיטר הלקיט

פיטר הלקיט היה לפטננט בצי המלכותי הבריטי בשנות הארבעים של המאה התשע עשרה. אביו, ג'ון הלקיט, היה מנהל בחברת מפרץ הדסון, אשר חי שנים רבות בקנדה קודם ששב אל אנגליה. הלקיט התעניין רבות בחקר האזור הארקטי של קנדה, ובמיוחד בקורותיה הרות האסון של משלחת קוֹפֶּרְמָיין (1819-1822) בהנהגתו של ג'ון פרנקלין. מסע המשלחת לחוף הצפוני של קנדה בחיפוש אחר המעבר הצפון-מערבי הסתיים באסון ובהאשמות ברצח וקניבליזם. 11 מבין 20 אנשי המשלחת מתו, ואלו ששרדו נאלצו לאכול אזוב, את מגפיהם שלהם ושיירים מרקיבים של נבלות שהותירו אחריהם זאבים. אנשי הקבוצה נתקעו מבודדים בגדתו המרוחקת של נהר קופרמיין לאחר שסירותיהם נהרסו בסערה. ג'ון ריצ'רדסון ניסה לשחות אל עברו השני של הנהר, אך לקה בהיפותרמיה חמורה. אחד מחברי המשלחת האחרים בנה קאנו קטן מקנבס וענפי ערבה, והם ניצלו בסופו של דבר לאחר שחצו אחד-אחד את הנהר בסירה המאולתרת.
הלקיט היה ממציא חובב, ובשעותיו הפנויות חיפש פתרון לבעיה בדמות סירה שתהא קטנה וקלה לנשיאה בשטח קשה לתנועה ובה בעת חסונה ובטוחה לשיט. הפתרון שהגה היה לבנות סירה שכל חלקיה ישמשו כמלבושים או אביזרים שהמשתמש בה צריך לשאת עמו בכל מקרה.
סירת הגלימה

הלקיט הכין גלימה אטימה למים ממקינטוש מיושן, מעיל גשם עשוי כותנה מוספגת בגומי טבעי. בבטנת הגלימה יצר חלל מתנפח ואטים למים ולאוויר, שנחלק לארבעה תאים נפרדים למקרה של נקר, וכיס ללהב של משוט אינדיאני ולמפוח קטן. מקל הליכה שימש גם כידית המשוט, ומטרייה גדולה שימשה גם כמפרש. הגלימה על כל ציודה שקלה כ-7.5 ליברות (3.4 ק"ג) ונדרשו שלוש-ארבע דקות כדי לנפחה; לאחר שנופחה יכלה לשאת את משקלם של שישה עד שמונה אנשים.
בתחילת 1844 ניסה הקליט בהצלחה את אב הטיפוס של סירת הגלימה בנהר התמזה. הוא חתר בה למרחק של 15 קילומטרים מבלי שיחדרו לתוכה מים, וזאת למרות שחלפו על פניו וכמעט פגעו בו מעבורות הקיטור ששטו במעלה ומורד הנהר והעלו בו גלים תוך כדי שיוטן. הלקיט, שבע רצון מהצלחתו, לקח עמו את אב הטיפוס של סירת הגלימה גם בעת שירותו בצי, ובדק אותה בתנאי ים שונים בכל פעם שנקרתה לו ההזדמנות לכך. בנובמבר 1844 קיווה הלקיט כי יוכל לבדוק את סירת הגלימה בתנאי מזג אוויר גרועים במימיו הסוערים של מפרץ ביסקאיה, אך שלא כרגיל היה הים רוגע מאוד, והוא נאלץ לקפל את המטרייה ולאחוז במשוט. סירת הגלימה נתקבלה באהדה על ידי חוקרי ארצות; ג'ון ריצ'רדסון (שכמעט וקיפח את חייו במשלחת קופרמיין של 1819-1822) כתב כי לו עמד לרשותם אמצעי מעין זה במסעם הראשון, לבטח היו ניצלים כל חברי המשלחת.
השימוש בסירות הלקיט באזור הארקטי של קנדה

הלקיט, מעודד מתוצאות הבדיקה של סירת הגלימה, החל בונה גרסה גדולה יותר, כזו שניתן לקפלה לתוך תרמיל גב. לאחר שנופחה יכלה הסירה לשאת שני אנשים, שהפעילו את משוטיהם אחד בכל צד, וכשרוקנה מאוויר שימשה כיריעה חסינה למים שהונחה על הקרקע הרטובה בשטח המחנה. האדמירליות פקפקה בשימושים האפשריים של ההמצאה; ב-8 במאי 1845 כתב סידני הרברט, המזכיר הראשון של האדמירליות, להלקיט כי "הלורדים בדעה כי המצאתך פקחית ונבונה, וכי אפשר שתהיה לתועלת במשלחות החקר והסקר, אך אינם סבורים כי יש לספקה לשימוש כללי בצי".
אף שהאדמירליות לא ראתה מקום לספק את סירותיו של הלקיט לכלל אוניות הצי, הרי הדגם הגדול יותר נתקבל היטב על ידי חוקרי ארצות. ג'ון פרנקלין קנה סירה אחת עבור המשלחת הרת האסון של 1845, בה אבדו כל 129 אנשי המשלחת ושתי אוניות. פרנקלין ראה בסירותיו של הקליט אמצעי כה חיוני לתנועה בקנדה, שנתן את הסירה שיועדה עבור משלחתו לסר ג'ורג' סימפסון (אנ'), מושל האי רופרט, לשימוש במסעותיו באזור. הוא הזמין אצל הלקיט סירה נוספת, וקיבל אותה במועד, לפני יציאתו למשלחתו האחרונה.
ג'ון ריי (John Rae) איש אורקני, שנודע בקרב האינואיטים בשם "אַגלוּקָה" ("בעל הצעדים הגדולים"), היה רופא חברת מפרץ הדסון שנעשה חוקר האזור הארקטי של קנדה. שלא כמו רוב האירופאים של זמנו, האמין ריי כי ילידי המקום יודעים יותר טוב מכל אחד אחר כיצד להתמודד עם תנאי מזג אוויר קיצוני. הוא ערך את מסעותיו כמותם, כשהוא משתמש במזחלות ובנעלי שלג וישן באיגלו משלג. ריי השתמש במשלחתו הראשונה ב-1846 בסירת הלקיט, ודיווח כי הייתה לרוב תועלת בחצייה הלוך ושוב של מפרץ ריפאלס, ואף שהשתמשו בה ברציפות למעלה משישה שבועות בחוף סלעי, מעולם לא נזקקה ולו לתיקון הקטן ביותר ועל כן ראוי שתהיה חלק מציודה של כל משלחת.
הצי המלכותי, שרצה מאוד לדעת מה עלה בגורל האוניות וחברי המשלחת של פרנקלין, שלח ב-1848 צוות חיפוש בהנהגתם של ג'ון ריצ'רדסון וג'ון ריי שצויד בסירת הלקיט שרכשה הממשלה. המשלחת לא הצליחה למצוא את פרנקלין, אך נוכחה לגלות מה רב ערכה של סירת הלקיט כשהשתמשה באחד המקרים בסירה היחידה להעברת צוות המשלחת כולו על פני נהר 14 פעמים הלוך ושוב. ריי סיפר כי יריעת הגומי של הסירה נתקשחה אומנם בשל הקור, אך לא הייתה כל בעיה לחמם ולרכך אותה כשהדבר נדרש. גם משלחת נוספת שיצאה לחפש אחר פרנקלין, זו של אה"מ "אנטרפרייז", צוידה בסירות הלקיט, וחבריה אף השתמשו בה לדיג.
חוקר הארצות הצרפתי ז'וזף רנה בלו יצא גם הוא, ב-1851, לחפש אחר פרנקלין בראש משלחת שמומנה על ידי רעייתו של פרנקלין. הוא הצטייד בסירת הלקיט, וכתב ביומנו כי "הייתה לתועלת עצומה בארץ בה לא ניתן לבנות רפסודה כלשהי בשל המחסור בעצים." גם משלחתו של בלו העלתה חרס בחיפושיה אחר פרנקלין, ורק ב-1853 גילתה משלחת בהנהגתו של ריי (שהצטיידה ב"שתי סירות הלקיט יפהפיות") קבוצת אינואיטים, שסיפרו כי ראו לפני כארבע שנים אנשים גוררים סירה ומאוחר יותר מצאו את גופותיהם.
הכישלון המסחרי

למרות הפרסום כי הן אידיאליות לדיג באגמים ולציד ברווזים ועל אף שהוצגו בתערוכה הגדולה של 1851, לא הצליחו סירותיו של הלקיט מבחינה מסחרית והשימוש בהן לא חרג מחוץ לתחום חקר הארצות בקנדה. הלקיט הגיע בשירותו בצי לדרגת קפטן ומת ב-23 במרס 1885 בגיל 65. עם מותו פסק לגמרי הייצור של סירותיו. ג'ון ריי מסר את סירתו ממשלחת 1853 למיס פִּיס מקירקוול, והיא נחה נשכחת תחת קורות הגג של מנסרת עצים בקירקוול. הסירה זוהתה ונתגלתה שנים רבות לאחר מכן, והיא מוצגת כיום במוזיאון סטרומנס באורקני. סירה שנייה ששרדה לימינו מצויה באוסף מוזיאון חברת מפרץ הדסון במוזיאון מניטובה.
הערות שוליים

↑  למרות שהלקיט בדק את סירת הגלימה שלו בים, היא מעולם לא נועדה לשימוש אחר זולת חקר נתיבי מים פנימיים ומפרצונים.
סטייסי קנט

| --- | --- |

סטייסי קנט
 לידה:  27 במרץ 1965  (בת 59) ניו ג'רזי, ארצות הברית
 מוקד פעילות:  ארצות הברית 
 תקופת הפעילות:  מ-1996
 מקום לימודים:  קולג' שרה לורנס, בית ספר גילדהול למוזיקה ודרמה, אקדמיית ניוארק 
 עיסוק:  זמרת
 סוגה:  ג'אז
 שפה מועדפת:  אנגלית 
 חברת תקליטים:  בלו נוט
 בן או בת זוג:  Jim Tomlinson (9 באוגוסט 1991–?) 
 פרסים והוקרה:  אביר מסדר האמנויות והספרות  פרס הג'אז של ה-BBC 
 www.staceykent.com
 פרופיל ב-IMDb
 
סטייסי קנט (באנגלית: Stacey Kent; נולדה ב-27 במרץ 1965) היא זמרת ג'אז אמריקאית. קנט נחשבת לאחת מזמרות הג'אז הטובות בדורה, והיא אחת מהמצליחות ביותר החל משנות ה-90.
ביוגרפיה

קנט נולדה בניו יורק בשנת 1965. בילדותה האזינה ליצירות קלאסיות של אמנים כמו פרנק סינטרה ונט קינג קול, שהשפיעו על טעמה המוזיקלי. היא למדה באקדמיית ניוארק שבליווינגסטון, ואת לימודיה הגבוהים בספרות השוואתית סיימה במכללת שרה לורנס שבניו יורק. עם קבלת התואר נסעה קנט לחופשה באירופה, במהלכה למדה צרפתית, איטלקית וגרמנית לקראת המשך לימודי ספרות השוואתית באנגליה. בזמן שהותה באוקספורד פגשה קבוצה של מוזיקאים ששכנעו אותה להתחיל ללמוד בבית ספר גילדהול למוזיקה ודרמה. במוסד זה פגשה את הסקסופוניסט ג'ים טומלינסון, איתו התחתנה ב-1991.
קנט החלה להופיע במועדונים באזור הסוהו שבלונדון ושרה סטנדרטים אמריקאים מוכרים. המופעים זכו להצלחה רבה, שגררה הופעות עם תזמורות מצליחות באולמות שונים ברחבי לונדון. קלטת דמו שהקליטה הגיעה בשנת 1995 לידי איאן מקלן, שנתן לה תפקיד בעיבוד הקולנועי לריצ'רד השלישי, שביים באותו הזמן.
בשנת 1996 חתמה קנט על חוזה הקלטות בחברת Candid Records והחלה להקליט אלבומי סולו עם ביצועים לשירי ג'אז ישנים.
אלבום הבכורה שלה, Close Your Eyes, יצא בשנת 1997 וזכה לביקורות טובות אך להצלחה בינונית. להכרה בינלאומית זכתה בעקבות השתתפותה בתוכנית של CBS בשנת 1999. בשנת 2006 עזבה קנט את Candid וחתמה על חוזה בחברת בלו נוט. היא עובדת בצמוד לבעלה, ג'ים טומלינסון, והשניים משתתפים דרך קבע אחד באלבומי השני.
המלחין זוכה פרס האוסקר, ג’יי ליווינגסטון, כתב על קנט - "סטייסי קנט היא תגלית. אין זמרת היום שיכולה להשתוות אליה. יש לה את הסגנון של הגדולות, כמו בילי הולידיי ואלה פיצג'רלד". כהמשך לביקורות הטובות שקיבלה, זכתה קנט בפרס ה-British Jazz Award לשנת 2001, לתואר זמרת הג'אז הטובה ביותר של ה-BBC לשנת 2002, ה-Backstage Bistro Award בשנת 2004, ואלבומו של טומלינסון, The Lyric, בו השתתפה, הוכתר כאלבום הג'אז הטוב ביותר לשנת 2006 בטקס ה-BBC.
באלבומה משנת 2007, Breakfast on the Morning Tram, קנט שיתפה פעולה עם הסופר קאזואו אישיגורו, ויחד כתבו ארבעה שירים מקוריים, לראשונה באלבומיה של קנט. האלבום כולל גם שאנסונים צרפתיים ושירי ג'אז מוכרים, והגיע למעמד של אלבום זהב בצרפת ובגרמניה.
קנט היא אחת מזמרות הג'אז הפופולריות בישראל, והופעותיה ב-2006 וב-2008 משכו קהל רב.
דיסקוגרפיה

Close Your Eyes :1997
The Tender Trap :1998
Only Trust Your Heart :1999
Let Yourself Go: Celebrating Fred Astaire :2000
Dreamsville :2001
Brazilian Sketches :2001
In Love Again: The Music of Richard Rodgers :2002
The Boy Next Door :2003
SK Collection :2004
The Lyric :2006
SK Collection II :2007
Breakfast on the Morning Tram :2007
Raconte-moi :2010
סורת אל-המזה

| --- | --- |

שם ומספר הסורה בערבית
 שם מתורגם:  סורת המלעיז
 מספר הסורה:  104
 מספר פסוקים:  9
 מיקום:  מכה
 ויקיטקסט:  אל-המזה (תרגום רקנדורף)
 → סורת אל-עצרסורת אל-פיל ←
סורת אל-הֻמַזַה (ערבית: سورة الهمزة), או סורת המלעיז, היא סורה מספר 104 בקוראן. סורה קצרה זו מונה תשעה פסוקים (אַיַא֫ת), ולפי האמונה המוסלמית היא הורדה למוחמד באמצעות המלאך גִ'בְריל (جبريل) במכה. לפי ספרו של אבּן אלצֻ'רַיְס, פַצָ'אאִ'יל אלקֻראן (מהמאה ה-10), המיוחס לפרשן הקוראן עַטָאא' אלחֻ'ראסאני (בן המאה ה-8), הורדה סורה זו אחרי סורת אל-קיאמה ולפני סורת אל-מרסלאת.
מרביתם של פרשני הקוראן סברו שהסורה עוסקת בשני מתנגדים עיקריים לנביא מוחמד: הראשון הוא אח'נס אבן שורייק א-ת'קאפי (נרצח בשנת 625), אחד ממנהיגי מכה בן זמנו של מוחמד. המתנגד השני הוא אל-וליד בן אל-מע'ירה (נפטר בשנת 622), שנחשב לאחד העשירים הבולטים בעיר מכה.
הסורה מגנה את אלו המלעיזים ומשמיצים אחרים, בין בדיבורם ובין במעשיהם, ואשר מדמיינים כי עושרם שלהם יעניק להם חסינות מפני המוות. הסורה טוענת כי במקום זאת "יושלך [המלעיז] אל תוך המרסקת". יש פרשנים המפרשים את המילה מרסקת (בערבית ٱلْحُطَمَةِ, אלחֻטַמַה) כאש הגיהנום. מתואר כי "אש האלוהים" תאפוף את לבבות המלעיזים ותסגור עליהם.
בביטוי "מלעיז חורץ לשון", כך לפי בן לווייתו ובן דודו של מוחמד אבן אל-עבאס (נפטר בשנת 687) אשר אבן כאתִ'ר (נפטר בשנת 1372) מתבסס עליו, מתייחסת המילה הראשונה להוצאת דיבה בדיבור, ואילו זו השנייה - למעשה. פרשנים אחרים, כגון מוג'אהד בן ג'בר (נפטר בשנת 722), העניקו למילים בביטוי זה הסבר זהה, אך הפוך.
הערות שוליים

↑  מובא אצל אורי רובין, "נספח א: סדר התגלות פרקי הקוראן", הקוראן, תרגם מערבית אורי רובין, אוניברסיטת תל אביב, 2005, עמ' 552. כל הציטוטים להלן הם מתרגום זה.
↑  ראו פירוש זה למשל בתפסיר אבן עבאס לאיה הראשונה ובתפסיר אל-ג'לאלין לאיה זו.
↑  ראו למשל בפירוש תפסיר אבן עבאס לאיה התשיעית
↑  תפסיר אל-ג'ללאין מציין כי שריפת הלבבות מצוינת משום שהיא כואבת יותר משריפת חלקים אחרים בגוף האדם. ראו כאן בתפסיר לאיה השביעית.
| 0 | 1 | 2 |
| --- | --- | --- |
| הסורה הקודמת: סורת אל-עצר | הקוראן | הסורה הבאה: סורת אל-פיל |
| הסורה הקודמת: סורת אל-עצר | סורה 104 | הסורה הבאה: סורת אל-פיל |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  TDVİA: humeze-suresi  VIAF: 209163510104010930040   WorldCat (עם VIAF): 209163510104010930040
סטייפן מסיץ'

סְטְיֵפַּן מסיץ' (בקרואטית: Stjepan Mesić; נולד ב-24 בדצמבר 1934) היה נשיא קרואטיה בשנים 2000–2010.
הערות שוליים

↑  Bohlen, Celestine. New Crisis Grips Yugoslavia Over Rotation of Leadership, The New York Times. 16 May 1991
↑  Tagliabue, John. Conflict in Yugoslavia; How Yugoslavs Hold Off Full-Fledged Civil War, The New York Times. 7 July 1991
↑  Croatia's president gives seven generals their marching orders, the Guardian, ‏2000-09-30 (באנגלית)
↑  דליה שחורי, נשיא קרואטיה התנצל על פשעי מדינתו כלפי היהודים, באתר הארץ, 30 באוקטובר 2001
↑  ועידה נשיאותית, באתר TheMarker‏, 20 באוקטובר 2009
| --- | --- |
בקרת זהויות :  NLI: 987007265350505171  PLWABN: 9811326745005606  BIBSYS: 2078206  BnF: cb12542346r (data)  CiNii: DA14378451  GND: 13056057X  ISNI: 0000 0001 0928 1054  LCCN: n93037122  LNB: 000198239  NKC: jo2002100688  NSK: 000101298  NTA: 288073819  RERO: 02-A009583083  SUDOC: 034696091  VIAF: 98053274   WorldCat (עם VIAF): 98053274
נחיתת כלי תעופה חללי

ערך זה עוסק בצורות נחיתה שונות של כלי תעופה חלליים. אם התכוונתם לנחתות מחקר שונות, ראו .
מעבורת החלל דיסקברי משתמשת במצנח בלימה בנחיתה בחזרתה מהחלל
מאז המרוץ לחלל נעשה שימוש במגוון רחב של כלי תעופה לחלל. שלא כמו שלבי ההמראה הדומים לרובם, ישנה שונות גדולה בין שלבי הנחיתה, ובין תצורות הכלים השונים.
נחיתת גשושית תלויה בגורמים שונים של הגרם השמיימי, כגון: פני השטח, מהירות ההקפה, כוח המשיכה, תנאי אטמוספירה וכו'. לפיכך כל נחיתת גשושית שונה מעצם שמיימי אחד לשני.
כאשר לגרם השמיימי יש אטמוספירה, בעת תהליך החדירה לאטמוספירה נדרש לכוון את כלי התעופה להיכנס בזווית התקפה גבוהה, על מנת להימנע מחימום יתר עקב החיכוך, או מהקפצה מהאטמוספירה חזרה לחלל.
כמעט בכל נחיתות כלי תעופה חלליים משתמשים במצנח כדי להאט את הרכב, אלא אם כן מדובר בגרם שמיים חסר אטמוספירה, שם לא יכול להיווצר גרר.
באם מדובר במרחקים גדולים בין גרם שמים עליו הולכת לנחות גשושית (נחתת) לבין כדור הארץ, הרי שהפרש הזמנים בין קבלת אותות הרדיו יהיה ארוך, לכן נהוג לשלוח את רצף הנחיתה מבעוד מועד לגשושית, והוא מתבצע אוטומטית.
לעיתים, על כוכבי לכת ארציים, או על הירח ניתן לכוון שרצף הנחיתה יגרום לגשושית לנחות באזור מסוים, בו מניחים שפני השטח יהיו יותר נוחים לנחיתה או שיש שם שטח בעל עניין מחקרי.
נחיתה על הירח

הנחיתות על הירח כוללות, תהליך של כליאה בשדה הכבידה של הירח לאחר מספר הקפות שלו, הנמכת מסלול, ומיד לאחר מכן שלב הנחיתה המכונה בטרמינולוגיית נאס"א בראשי התיבות PDI - Powered Descent Initiation, הכולל הפעלת מנועים לשם האטת הנפילה עד לנחיתה.
על הירח נחתו עד היום 6 משימות מאוישות שהופעלו על ידי ארצות הברית בתוכנית אפולו. הנחיתה נעשתה על ידי רכב נחיתה שהתנתק מהחללית בעת טיסתה במסלול סביב לירח, והביא שני אסטרונאוטים לנחיתה על הירח.
בנוסף למשימות המאוישות, נחתו על הירח כמה רוברים בלתי מאוישים תוצרת ברית המועצות וסין. הגשושית הישראלית בראשית התרסקה על אדמת הירח ב־11 באפריל 2019.
כל הנחיתות על הירח נעשות בצד הנראה כדי לאפשר תקשורת נוחה ורציפה עם הגשושיות, למעט נחיתה אחת של צ'אנג־אה 4 הסינית שנחתה לראשונה על הצד הרחוק של הירח.
נחיתה על מאדים

כוכב הלכת מאדים הוא העצם השמיימי עליו נחתו המספר הרב ביותר של גשושיות ורוברים, ולכן נרכש ניסיון רב בטכניקת הנחיתה האופטימלית.
על מאדים, על אף שהאטמוספירה שלו דלילה הרבה יותר משל כדור הארץ, נעשה שימוש במצנח, והפעלת מבערים להאטת הנפילה (כמו עם הנחתות InSight ופניקס). לעיתים נעשה שימוש גם בכבל הורדה כמו עם הגשושית קוריוסיטי, או באשכול בלוני נחיתה כמו שנעשה בתוכנית מארס רובר עם הרוברים ספיריט ואופרטוניטי.
נחיתה על אסטרואיד

נחיתות על אסטרואידים הן הקשות ביותר כיוון שלגופים אלו הכבידה החלשה ביותר, לעיתים אין מספיק נתונים על פני השטח, וכל פספוס במהירות הנחיתה, או בעגינה עצמה על פני השטח עלול להקפיץ את הגשושית חזרה לחלל, כמו שקרה לגשושית רוזטה, שנחתה לבסוף שלא במקום המתוכנן.
נחיתה חזרה על כדור הארץ > נחיתת מעבורת חלל

רצף הנחיתה של המעבורת היה אוטומטי. המעבורות היו נוחתות ללא שימוש בדלק החל מהכניסה לאטמוספירה, ולמעשה היו 8 דקות בהן המעבורת טסה כדאון. עם נגיעת הגלגלים במסלול הנחיתה המעבורת הייתה פותחת מצנח בלימה עד לעצירה מלאה.
נחיתה חזרה על כדור הארץ > נחיתת טילי SpaceX

נחיתת המאיצים של משגרי הפאלקון 9 מהווה פריצת דרך בכל הנוגע לשימוש במאיצים. העיקרון הוא שהמאיץ נוחת אוטומטית על משטח נחיתה או אסדה בים ומשם נלקח לשימוש חוזר, שלא כמו במשימות מעבורות החלל או שיגורי כבודה בהן המאיצים נופלים לים ורק אז נלקחים לשימוש חוזר, או ממשיכים במסלול הקפה ללא יכולת להשתמש בהן שוב.
נחיתה חזרה על כדור הארץ > נחיתת קפסולות

במשימות חזרה לכדור הארץ, לעיתים נעשה שימוש בקפסולות. לקפסולות צורת חרוט קטום, או כדור רחב ופחוס. הקפסולות יכולות להיות מאוישות וגדולות, כתאי פיקוד, או קטנות כקופסת נעליים. הקפסולה צריכה להיכנס בזווית התקפה מאוד ספציפית, על מנת להימנע מחיכוך וחימום יתר שעלול לפרק את התא, ואם על מנת להימנע מהדיפה על ידי האטמוספירה חזרה לחלל. מכוונים את הנחיתה של הקפסולות באזורים ללא אוכלוסייה, כים או מדבר.
תאי פיקוד מאוישים הם קפסולה בא יושבים אנשי החלל בשובם מפעילות מאוישת (למשל מתחנת החלל הבינלאומית או מן הירח). תא הפיקוד הוא בעל צורת חרוט קטום.
גם חללית הדרגון בנויה כקפסולת פיקוד, אך היא גדולה יותר. ב־2010 הודיע אילון מאסק כי חללית הדרגון ”יכולה לעמוד בחדירה לאטמוספירה במהירות חזרה מהירח, ואפילו ממאדים, זאת באמצעות מגן החום שפותח עבורה.”
החללית היאבוסה שיגרה ב־2011 חזרה לכדור הארץ קפסולה ובה חלקיקים מהאסטרואיד איטוקוואה.
נחיתה שנעשית בים באמצעות מצנח נקראת Splashdown (אנ').
ראו גם

תוכנית לונה של ברית המועצות להנחתת גשושיות על הירח
הנעה רקטית רב־שלבית
תא הפיקוד והשירות של החללית אפולו
אסון מעבורת החלל קולומביה
חדירה לאטמוספירה
הערות שוליים

↑  בוחרים אתר נחיתה על מאדים, באתר מכון דודיסון
↑  הנחיתה על הירח , באתר סוכנות החלל הישראלית
↑  הנחיתה הראשונה על הירח, באתר דע מדע
↑  צלילה לאטמוספירה של מאדים, באתר הידען, ‏2012-08-02
↑  איתי נבו, הטיסה היחידה של המעבורת ההיסטורית, באתר ynet, 15 בנובמבר 2017
↑   טיל לשימוש חוזר של חברת SpaceX פרש לוויינים בחלל ונחת חזרה על כדור הארץ, באתר הארץ, 22 בדצמבר 2015
↑  SpaceX’s self-landing rocket is a flying robot that’s great at math , באתר SpaceX
↑  היסטוריה בחלל: SpaceX מצליחה לשגר ולהנחית טיל ‘ממוחזר’ , באתר geektime
↑  Second Falcon 9 rocket begins arriving at the Cape
רכב הנחיתה "עיט" כפי שצולם מחללית הפיקוד "קולומביה"
תרשים תהליך הכניסה למאדים
פאלקון 9 לאחר נחיתה מוצלחת על אסדה באוקיינוס, אפריל 2016.
איור קפסולת תא הפיקוד של אפולו בעת חדירתו חזרה לאטמוספירת כדור הארץ
סטייק דלמוניקו

| --- | --- |

 
 מאכלים
 סוג:  מזון, מנה על בסיס בקר, short loin 
 על שם:  דלמוניקו'ס 
 
סטייק Ribeye בטרם הכנה
סטייק דלמוניקו בדלמוניקו'ס במנהטן התחתית של ניו יורק
סטייק דלמוניקו או דלמוניקו סטייק (באנגלית: Delmonico steak) מוכן מאחד מכמה נתחי בקר (בדרך כלל ribeye, ה-ribeye המכונה "פילה סקוטי" באוסטרליה ובניו זילנד והוא סטייק צלעות ללא עצמות מגזרת צלעות הפרה), עם חיתוך נתח עבה שזכה לפופולריות על ידי הגשתו במסעדת דלמוניקו'ס בניו יורק במהלך אמצע המאה ה-19.
מאפיינים

סטייק דלמוניקו אמיתי נחתך משלושת האינצ'ים הראשונים של עין הצ'אק (סטייק עין הצ'אק מגיע מהכתף העליונה של הפרה). במקומות אחדים עשויים להשתמש בכל נתחי סטייק הבקר השונים למטרה זו, תוך הכנה המשתנה מאזור לאזור בארצות הברית. המונח "סטייק דלמוניקו" עשוי להתייחס לכל חיתוך של סטייק כנתח עבה.
התוספת המקורית

בנוסף לסטייק, כללה הארוחה המקורית גם מנת תפוחי אדמה, הידועה בשם Delmonico potatoes, שהוכנה על ידי הכנת מנת מחית תפוחי אדמה עם גבינה מגוררת ופירורי לחם מטוגנים בחמאה, שלאחר מכן נאפתה עד להזהבה והוגשה מהבילה.
לקריאה נוספת

רשימת מנות סטייק
רשימת מנות אזוריות של ארצות הברית
הערות שוליים

↑  Joe O' Connell. "Delmonico steak: a mystery solved". נבדק ב-2007-03-17.
↑  Derrick Riches. "The Delmonico Steak - New York's most famous steak". נבדק ב-2007-03-17.
↑  "What Exactly Is a "Delmonico" Steak?". 2017-09-21.
סורת אל-ג'את'יה

| --- | --- |

 מספר הסורה:  45
 מספר פסוקים:  37
 → סורת א-דח'אןסורת אל-אחקאף ←
עמוד מהקוראן המציג חלק מסורת אל-ג'את'יה
סורת אל-ג'את'יה (בערבית: سورة الجاثية, "הכריעה") היא הסורה ה-45 בקוראן. הסורה מונה 37 פסוקים, ושמה נגזר מפסוק 28.